**Zmluva o podpore prevádzky, údržbe a rozvoji informačného systému „Národný vízový informačný systém“**

uzatvorená podľa § 269 ods. 2 a nasl. zákona č. 513/1991 Zb. Obchodného zákonníka

v znení neskorších predpisov a § 65 a nasl. a § 90 ods. 5 zákona č. 185/2015 Z. z. Autorského

zákona v znení neskorších predpisov (ďalej len „Autorský zákon“)

(ďalej len „Zmluva“)

**Objednávateľ:**

**Názov:** **Ministerstvo zahraničných vecí a európskych záležitostí Slovenskej republiky**

**Sídlo:** Hlboká cesta 2, 833 36 Bratislava

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:** SK36 8180 0000 0070 0007 3594

**SWIFT(BIC):** SPSRSKBA

**Zastúpený:**

(ďalej len **„Objednávateľ“**)

a

**Poskytovateľ:**

**Názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT(BIC):**

**Štatutárny orgán:**

**Zápis:**

(ďalej len „**Poskytovateľ**“)

(Objednávateľ a Poskytovateľ ďalej spoločne len „**Zmluvné strany**“ alebo jednotlivo len „**Zmluvná strana**“)

**Článok 1**

**Úvodné ustanovenia**

* 1. Účelom Zmluvy je zabezpečenie plynulej, bezpečnej, bezporuchovej a spoľahlivej prevádzky, údržby a rozvoja informačného systému Národný vízový informačný systém (ďalej len „NVIS“), ktorého moduly a časti sú uvedené v bode 2.1 písm. g) a popis v prílohe č. 1 „Technický popis informačného systému NVIS - II“ (ďalej len „Príloha č. 1“).
  2. Zmluvné strany uzatvárajú Zmluvu v súlade s výsledkom verejného obstarávania na poskytnutie služieb podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom *„Poskytnutie služieb podpory a rozvoja Národného vízového informačného systému“*, ktoré Objednávateľ ako verejný obstarávateľ vyhlásil vo Vestníku verejného obstarávania č. ................. zo dňa ..................... pod značkou ...................... a v Úradnom Vestníku Európskej únie č. .................... zo dňa .......................... pod značkou ....................... (ďalej len „verejné obstarávanie“).
  3. Poskytovateľ vyhlasuje, že:

1. sa oboznámil a preskúmal všetky poskytnuté dokumenty, podmienky a okolnosti súvisiace s plnením predmetu Zmluvy a sú mu známe všetky technické a kvalitatívne podmienky plnenia predmetu Zmluvy,
2. predmet Zmluvy je mu jasný a na základe svojich schopností, technického vybavenia a pracovníkov, ktorých má k dispozícii, je schopný ho v súlade so  Zmluvou, ako aj príslušnými právnymi predpismi plniť riadne, včas, kompletne a na požadovanej úrovni.
   1. Ak Poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti. Ak Poskytovateľ v procese verejného obstarávania preukazoval finančné a ekonomické postavenie prostredníctvom finančných zdrojov inej osoby, zaväzuje sa pri plnení predmetu Zmluvy v súlade s § 33 ods. 2 zákona o verejnom obstarávaní skutočne používať zdroje osoby, ktorej postavenie využil na preukázanie finančného a ekonomického postavenia.
   2. Ak Poskytovateľ predkladal vo verejnom obstarávaní Objednávateľovi zmluvu podľa § 34 ods. 3 zákona o verejnom obstarávaní na preukázanie technickej alebo odbornej spôsobilosti alebo zmluvu podľa § 33 ods. 2 zákona o verejnom obstarávaní na preukázanie finančného a ekonomického postavenia, Objednávateľ je oprávnený kedykoľvek počas účinnosti Zmluvy požadovať od Poskytovateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety Poskytovateľ predloží Objednávateľovi do 10 pracovných dní od doručenia žiadosti Objednávateľa čestné vyhlásenie, v ktorom Poskytovateľ a iná osoba podľa bodu 1.4 pravdivo vyhlásia, že zmluva podľa predchádzajúcej vety je platná a účinná, a originál alebo kópiu takejto zmluvy.
   3. Ak Poskytovateľ v procese verejného obstarávania preukazoval technickú spôsobilosť alebo odbornú spôsobilosť dokladom, ktorého platnosť je viazaná na ohraničené časové obdobie, je povinný zabezpečiť jeho platnosť počas celej účinnosti Zmluvy. Na preukázanie platnosti dokladu podľa predchádzajúcej vety postačí, ak Poskytovateľ do 5 pracovných dní od doručenia žiadosti Objednávateľa predloží Objednávateľovi kópiu požadovaného dokladu, ktorým Poskytovateľ preukáže, že doklad podľa predchádzajúcej vety je platný.
   4. Poskytovateľ musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní počas platnosti a účinnosti Zmluvy. Ak Poskytovateľ nie je zapísaný v zozname hospodárskych subjektov podľa § 152 zákona o verejnom obstarávaní alebo sa neaplikuje § 152 ods. 3 zákona o verejnom obstarávaní, do 7 pracovných dní od doručenia žiadosti Objednávateľa predloží Poskytovateľ Objednávateľovi doklady, ktorými Poskytovateľ preukáže splnenie podmienok účasti týkajúcich sa osobného postavenia podľa § 32 ods. 1 zákona o verejnom obstarávaní. Táto povinnosť sa nevzťahuje na doklady, ktoré vie Objednávateľ získať z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov. Poskytovateľ poskytne na žiadosť Objednávateľa údaje potrebné na získanie dokladov podľa predchádzajúcej vety do 5 pracovných dní od doručenia žiadosti Objednávateľa.
   5. Poskytovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) povinný byť zapísaný v registri partnerov verejného sektora po dobu trvania Zmluvy, ak sa na neho takáto povinnosť vzťahuje, a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní. Poskytovateľ sa pri plnení Zmluvy zaväzuje využívať iba takého subdodávateľa, ktorý je riadne zapísaný v registri partnerov verejného sektora, ak sa na neho takáto povinnosť vzťahuje, a ktorý nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní.
   6. Poskytovateľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod, ako aj overovanie identifikácie konečného užívateľa výhod podľa § 11 zákona o registri partnerov verejného sektora.
   7. Poskytovateľ sa zaväzuje, že bude dodržiavať príslušné bezpečnostné opatrenia aplikovateľné pre plnenie Zmluvy stanovené vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy a bezpečnostné požiadavky platné ku dňu účinnosti Zmluvy špecifikované v Metodike pre systematické zabezpečenie organizácií verejnej správy v oblasti informačnej bezpečnosti (ďalej len „Metodika zabezpečenia“), alebo v dokumente, ktorým bude nahradená; Metodika zabezpečenia je dostupná na https://www.csirt.gov.sk/wp-content/uploads/2021/08/MetodikaZabezpeceniaIKT\_v2.1.pdf.
   8. Poskytovateľ, a v prípade skupiny poskytovateľov, ak sa úspešným uchádzačom vo verejnom obstarávaní uvedenom v bode 1.2 stala skupina dodávateľov podľa § 37 zákona o verejnom obstarávaní (ďalej len „skupina poskytovateľov“) každý jej člen, ktorý sa v súvislosti s plnením predmetu Zmluvy bude oboznamovať s utajovanými skutočnosťami, bude ich vytvárať alebo mu budú Objednávateľom postupované, musí byť počas celej platnosti a účinnosti Zmluvy držiteľom platného potvrdenia vydaného Národným bezpečnostným úradom (ďalej len „NBÚ“) podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon o OUS“) so stupňom utajenia minimálne „Vyhradené“ pre oboznamovanie sa s utajovanou skutočnosťou, postúpenie utajovanej skutočnosti v elektronickej podobe a vytváranie utajovanej skutočnosti na technickom prostriedku alebo byť držiteľom oprávnenia vydaného príslušným orgánom členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore (ďalej len „členský štát“), ktorého platnosť je overená podľa zákona o OUS, ak medzinárodná zmluva neustanovuje inak; Poskytovateľ a každý člen skupiny poskytovateľov je povinný predložiť Objednávateľovi uvedené potvrdenie do 3 pracovných dní od doručenia žiadosti Objednávateľa o jeho predloženie. Člen skupiny poskytovateľov preukáže oprávnenie podľa predchádzajúcej vety v rozsahu potrebnom pre manipuláciu s utajovanými skutočnosťami podľa spôsobu, akým sa bude podieľať na plnení predmetu Zmluvy. Poskytovateľ, a ak sa subdodávateľ Poskytovateľa (ďalej len „subdodávateľ“) alebo člen skupiny poskytovateľov pri plnení predmetu Zmluvy oboznamuje s utajovanými skutočnosťami, utajované skutočnosti vytvára alebo sú mu utajované skutočnosti Objednávateľom postupované, tak aj subdodávateľ a člen skupiny poskytovateľov, musia mať uzavretú s Objednávateľom platnú a účinnú zmluvu o prístupe k utajovaným skutočnostiam.
   9. Poskytovateľ sa ďalej zaväzuje pri plnení Zmluvy dodržiavať Národnú koncepciu informatizácie verejnej správy Slovenskej republiky a všetky relevantné všeobecne záväzné právne predpisy v rozsahu potrebnom pre plnenie Zmluvy, najmä:
3. zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „zákon č. 95/2019“),
4. vyhlášku Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení vyhlášky Ministerstva investícií, regionálneho rozvoja a informatizácie Slovenskej republiky č. 546/2021 Z. z.,
5. vyhlášku Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy,
6. zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,
7. zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon o kybernetickej bezpečnosti“),
8. vyhlášku NBÚ č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení v znení vyhlášky Národného bezpečnostného úradu č. 264/2023 Z. z. (ďalej len „vyhláška NBÚ“),
9. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „všeobecné nariadenie o ochrane údajov“),
10. zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“),
11. vyhlášku Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení vyhlášky Ministerstva investícií, regionálneho rozvoja a informatizácie Slovenskej republiky č. 545/2021 Z. z.

V prípade, že po nadobudnutí účinnosti Zmluvy dôjde k takým zmenám právnych predpisov, ktoré budú vyžadovať zmenu NVIS, Zmluvné strany budú postupovať podľa bodu 3.2 písm. b).

* 1. Poskytovateľ musí byť počas celej platnosti a účinnosti Zmluvy držiteľom platných certifikátov pre oblasť súvisiacu s predmetom Zmluvy vydaných nezávislou inštitúciou, ktorými sa potvrdzuje splnenie požiadaviek na:

1. systém manažérstva kvality v zmysle požiadaviek normy ISO 9001,
2. systém riadenia informačnej bezpečnosti v zmysle požiadaviek normy ISO 27 001
3. systém riadenia IT služieb v zmysle požiadaviek normy ISO 20 000-1 alebo
4. rovnocenné certifikáty k certifikátom vyžadovaným podľa písm. a) až c) vydané príslušným orgánom členského štátu alebo iné dôkazy o rovnocenných opatreniach predložené Poskytovateľom, ktorými preukáže súlad s normami uvedenými v písm. a) až c).
   1. Na poskytovanie plnení pre Objednávateľa má Poskytovateľ, za podmienok dohodnutých v Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Zmluvy. Poskytovateľ je povinný odovzdávať Objednávateľovi plnenia sám, na svoju zodpovednosť, v čase a kvalite stanovenej v Zmluve.
   2. *Ak ku dňu uzavretia Zmluvy budú Objednávateľovi známi subdodávatelia, ktorých bude využívať pri plnení Zmluvy, bude uvedené:*

Poskytovateľ vyhlasuje, že ku dňu uzavretia Zmluvy sú mu známi nasledovní subdodávatelia, ktorí sa budú podieľať na plnení predmetu Zmluvy:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa

Meno a priezvisko:

Adresa pobytu:

Dátum narodenia:

Subdodávateľ sa *bude/nebude* oboznamovať s utajovanými skutočnosťami, *bude/nebude* vytvárať utajované skutočnosti alebo mu utajované skutočnosti *budú/nebudú* Objednávateľom postupované

*Poznámka:*

*Zoznam subdodávateľov bude rozšírený podľa skutočného počtu subdodávateľov.*

*Ak ku dňu uzavretia Zmluvy nebude mať Poskytovateľ žiadnych subdodávateľov, ktorých bude využívať pri plnení Zmluvy, bude uvedené:*

Poskytovateľ vyhlasuje, že ku dňu uzavretia Zmluvy Poskytovateľ nezadáva žiadnu časť zákazky podľa Zmluvy žiadnemu subdodávateľovi.

* 1. Poskytovateľ sa zaväzuje oznámiť Objednávateľovi akúkoľvek a každú zmenu údajov podľa bodu 1.15 každého svojho subdodávateľa podieľajúceho sa na plnení predmetu Zmluvy. Zmenu údajov je Poskytovateľ povinný oznámiť Objednávateľovi písomne najneskôr 5 pracovných dní pred dňom účinnosti takej zmeny.
  2. Poskytovateľ je oprávnený zmeniť subdodávateľa alebo pribrať subdodávateľa (spoločne ďalej len „zmena“) počas trvania Zmluvy, pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 zákona o verejnom obstarávaní po dobu trvania Zmluvy podľa § 4 ods. 1 zákona o registri partnerov verejného sektora, ak sa naň taká povinnosť vzťahuje. Poskytovateľ je povinný Objednávateľovi predtým, než sa subdodávateľ začne podieľať na plnení predmetu Zmluvy, predložiť písomnú žiadosť o uzatvorenie dodatku k Zmluve, ktorá bude obsahovať údaje minimálne v rozsahu podľa bodu 1.15. Poskytovateľ nesmie poveriť výkonom činností súvisiacich s plnením predmetu Zmluvy nového subdodávateľa pred nadobudnutím účinnosti dodatku podľa tohto bodu. V prípade, ak Poskytovateľom navrhovaný subdodávateľ spĺňa podmienky na plnenie predmetu Zmluvy podľa Zmluvy, Objednávateľ a Poskytovateľ uzatvoria dodatok podľa tohto bodu v lehote 5 dní odo dňa doručenia žiadosti o uzatvorenie dodatku k Zmluve podľa tohto bodu.
  3. Poskytovateľ je povinný pri zmene subdodávateľa alebo pribratí subdodávateľa predložiť potvrdenie podľa bodu 1.20 a návrh zmluvy podľa bodu 1.11 tretia veta podpísaný oprávnenou osobou subdodávateľa, ak nie je takáto zmluva medzi subdodávateľom a Objednávateľom uzatvorená, a to najmenej 7 pracovných dní pred začatím plnenia predmetu Zmluvy, pri ktorom má dôjsť k oboznamovaniu sa, vyváraniu utajovaných skutočností subdodávateľom alebo postupovaniu utajovaných skutočností subdodávateľovi zo strany Objednávateľa.
  4. Ak Poskytovateľ alebo subdodávateľ pri zmene subdodávateľa alebo pribratí subdodávateľa predloží oprávnenie vydané príslušným orgánom členského štátu podľa bodu 1.20, požiada Objednávateľ NBÚ o potvrdenie, že ide o oprávnenie, ktorého platnosť je overená podľa zákona o OUS, ak medzinárodná zmluva neustanovuje inak; subdodávateľ je oprávnený plniť predmet Zmluvy, pri ktorom dochádza k oboznamovaniu sa s utajovanou skutočnosťou subdodávateľom, vytváraniu utajovanej skutočnosti subdodávateľom alebo postupovaniu utajovanej skutočnosti Objednávateľom subdodávateľovi až po doručení potvrdenia NBÚ Objednávateľovi podľa tohto bodu; týmto nie sú dotknuté lehoty na plnenie predmetu Zmluvy.
  5. Ak sa pri plnení predmetu Zmluvy subdodávateľ oboznamuje s utajovanými skutočnosťami, vytvára utajované skutočnosti alebo mu Objednávateľ utajované skutočnosti postupuje, musí počas celej účinnosti Zmluvy byť držiteľom platného potvrdenia vydaného NBÚ podľa zákona o OUS so stupňom utajenia minimálne „Vyhradené“ v rozsahu potrebnom pre manipuláciu subdodávateľa s utajovanými skutočnosťami podľa spôsobu akým sa bude subdodávateľ podieľať na plnení Zmluvy alebo byť držiteľom oprávnenia vydaného príslušným orgánom členského štátu, ktorého platnosť je overená podľa zákona o OUS, ak medzinárodná zmluva neustanovuje inak. Poskytovateľ predloží Objednávateľovi potvrdenie podľa predchádzajúcej vety do troch pracovných dní od doručenia žiadosti Objednávateľa o predloženie takého potvrdenia.

**Článok 2**

**Výklad niektorých pojmov**

* 1. Na účely Zmluvy:
     1. **Hardvérové požiadavky** sú Poskytovateľom odporúčané hardvérové požiadavky, po splnení ktorých Poskytovateľ zaručuje funkčnosť NVIS. Hardvérové požiadavky doručí Poskytovateľ Objednávateľovi vo forme technologicky neutrálnych parametrov bez odkazovania na konkrétne značky produktov, a to v dostatočnom predstihu pri každej úprave NVIS, ktorá má vplyv na hardvérové požiadavky. Za zabezpečenie hardvérových požiadaviek a podpory hardvérovej infraštruktúry zodpovedá Objednávateľ.
     2. **Softvérové požiadavky** sú Poskytovateľom odporúčané softvérové požiadavky zisťované počas plnenia predmetu Zmluvy, ktoré pri ich splnení zaručujú požadovanú funkčnosť NVIS (napr. softvérové požiadavky na licencované produkty tretích strán). Softvérové požiadavky doručí Poskytovateľ Objednávateľovi vo forme technologicky neutrálnych parametrov bez odkazovania na konkrétne značky softvéru, a to v dostatočnom predstihu pri každej úprave NVIS, ktorá má vplyv na softvérové požiadavky. Za zabezpečenie softvérových požiadaviek a licenčnej podpory softvéru zodpovedá Objednávateľ.
     3. **Licencované produkty tretích strán** je softvér vyvíjaný a distribuovaný tretími stranami s vlastnými licenčnými a záručnými podmienkami. Dodanie licencovaného produktu tretích strán nie je súčasťou predmetu Zmluvy.
     4. **Zastupiteľský úrad** (ďalej aj „ZÚ“) je organizačný útvar Objednávateľa pôsobiaci v zahraničí.
     5. **Dokumentáciu NVIS** tvoria biznis analýza (podrobný popis požadovaných funkčností NVIS), používateľská dokumentácia, administrátorská dokumentácia, prevádzková dokumentácia a technické informácie o realizovanom riešení v aktuálnom a správnom stave vrátane informácií o konfigurácii (vrátane podrobného popisu architektúry), bezpečnostných nastaveniach, o väzbách medzi jednotlivými prvkami NVIS a voči iným systémom v súlade s príslušnými ustanoveniami zákona č. 95/2019. Dokumentáciu NVIS vypracováva v elektronickej forme a zabezpečuje jej aktualizáciu Poskytovateľ.
     6. **Programová dokumentácia** obsahuje okomentované zdrojové kódy, strojové kódy, technickú dokumentáciu diela NVIS a dokumentáciu podľa písm. e) tohto bodu.
     7. **NVIS** jeNárodný vízový informačný systém v stave, v akom sa nachádza v deň uzatvorenia Zmluvy a v stave, ktorý vznikol pri plnení predmetu Zmluvy, a obsahuje:

1. modul NVIS II,
2. modul IsToVis,
3. modul VisAdmin,
4. modul VisComm,
5. modul VisMail,
6. modul VisMail2,
7. modul eŽoV,
8. modul xŽoV,
9. modul NBAC
10. komunikačné webservisy,
11. databázový server PostgreSQL.
    * 1. **Oprávnená osoba** je osoba špecifikovaná v článku 11.
      2. **Administrátor NVIS** je osoba Objednávateľa, ktorá má ako užívateľ systému NVIS neobmedzené prístupové práva a môže ďalším užívateľom pridávať a odoberať jednotlivé oprávnenia pre prácu v NVIS.
      3. **Servisný zásah** je zásah Poskytovateľa, ktorý vedie k lokalizácii a odstráneniu chýb, porúch, incidentov NVIS (ďalej len „chyby“) nahlásených Objednávateľom, a to formou vzdialeného prístupu, alebo osobnou prítomnosťou pracovníka Poskytovateľa na mieste poruchy na pracovisku Objednávateľa (ďalej len „zásah“).
      4. **Incident** je akákoľvek udalosť, pri ktorej je narušená funkčnosť NVIS, akékoľvek porušenie bezpečnostnej politiky Objednávateľa a pravidiel súvisiacich s prevádzkou informačných systémov verejnej správy.
      5. **Cena** predstavuje finančnú čiastku, ktorú zaplatí Objednávateľ podľa Zmluvy Poskytovateľovi za riadne a včasné plnenie predmetu Zmluvy.
      6. **Testovacie pracovisko** znamená pracovisko zriadené Poskytovateľom, ktoré má technicky porovnateľné vybavenie ako majú ZÚ, vrátane pracovnej stanice, periférnych zariadení, dátovej a komunikačnej siete simulujúcej reálne prevádzkové parametre komunikačnej siete Objednávateľa. Na tomto pracovisku budú pred odovzdaním a ich nasadením do prevádzky otestované všetky zmeny v NVIS vykonané v rámci plnenia predmetu Zmluvy.
      7. **Testovacími scenármi** sa rozumie štruktúrovaný, vopred dohodnutý súbor akcií v definovanej postupnosti, ktorým sa overí a otestuje správna, úplná funkčnosť požadovanej zmeny podľa objednávky Objednávateľa zrealizovanej v súlade s bodom 3.2 písm. b).
      8. **Akceptačné testy** sú testy vykonané najmä na základe testovacích scenárov, ktoré majú preveriť, či dohodnutá zmena alebo rozšírenie funkčnosti spĺňa zadanie špecifikované Objednávateľom.
      9. **Človekodeň** (ďalej aj „MD“) predstavuje plnenie predmetu Zmluvy v rozsahu práce jedného odborníka Poskytovateľa uvedeného v bode 5.3 pri plnení podľa bodu 3.2 písm. b) a podľa bodu 3.2 písm. c) pre Objednávateľa v trvaní 8 hodín, pričom do tohto času sa nezapočítava prestávka v práci v zmysle všeobecne záväzných právnych predpisov. Jednotlivé časové úseky sa spočítavajú. Cena za poskytnuté plnenia nepresahujúca človekodeň sa vypočíta ako alikvotná časť z jednotkovej ceny za človekodeň podľa počtu ukončených hodín poskytovania plnenia týmto odborníkom bez prestávok v práci.
      10. **Prevádzkovateľ základnej služby** v zmysle zákona o kybernetickej bezpečnosti je Objednávateľ.
      11. **Koncový používateľ NVIS** je zamestnanec Objednávateľa, ktorý pracuje s NVIS.
      12. **Technologický upgrade** je zmena stavu NVIS s cieľom nasadenia novej funkcionality, zlepšenia existujúcej funkcionality alebo modernizácia komponentov oproti poslednému inštalovanému stavu.
      13. **Pracovisko Objednávateľa** sú pracovné priestory Objednávateľa v Slovenskej republike, v sídlach ZÚ a pracovisko DataCentra na adrese Kopčianska 92/D, 851 01 Bratislava.
      14. **Helpdesk** je informačný a komunikačný systém slúžiaci ako podpora a komunikačný kanál medzi Poskytovateľom a Objednávateľom anástroj, prostredníctvom ktorého bude zabezpečené sledovanie nahlásených chýb a postup pri ich odstraňovaní zo strany Objednávateľa, a to najmä formou telefonického centra a e-mailovej podpory. Helpdesk vykonáva svoju činnosť na základe záznamov o chybe. Záznam o chybe vytvorí helpdesk na základe požiadavky od koncového používateľa NVIS alebo oprávnenej osoby Objednávateľa podľa bodu 11.6. Každému záznamu o chybe je pridelené unikátne referenčné číslo, ktoré umožní Objednávateľovi aj Poskytovateľovi danú chybu rýchlo lokalizovať a následne s ňou pracovať a zahŕňa v sebe všetky informácie o zásahoch s cieľom vyriešiť chybu. Poskytovateľ zabezpečí pre Objednávateľa prístup do Helpdesk tak, aby ho Objednávateľ mohol používať od nadobudnutia účinnosti Zmluvy,
      15. **Pracovníkom Poskytovateľa** je osoba podieľajúca sa na plnení predmetu Zmluvy, vrátane odborníkov, ktorí spĺňajú požiadavky uvedené v prílohe č. 3 Zmluvy „Požiadavky na odborníkov“ (ďalej len „Príloha č. 3“).

**Článok 3**

**Predmet Zmluvy**

* 1. Predmetom Zmluvy je záväzok Poskytovateľa vykonávať a zabezpečovať pre Objednávateľa služby uvedené v bode 3.2 (ďalej len „služby“) a záväzok Objednávateľa zaplatiť Poskytovateľovi za riadne poskytnuté služby cenu vo výške a za podmienok dohodnutých v Zmluve.
  2. Poskytovateľ sa v súlade so Zmluvou zaväzuje poskytovať Objednávateľovi nasledujúce služby v rozsahu uvedenom v prílohe č. 2 Zmluvy „Rozsah poskytovaných služieb“ (ďalej len „Príloha č. 2“):
     1. podpora prevádzky a údržba NVIS v sídle Objednávateľa a na ostatných pracoviskách Objednávateľa,
     2. rozvoj a rozšírenie NVIS (ďalej aj „úprava NVIS“) na základe objednávky Objednávateľa,
     3. školenie koncových používateľov NVIS a administrátorov NVIS na základe objednávky Objednávateľa.

**Článok 4**

**Podmienky plnenia**

* 1. Poskytovateľ je povinný plniť časť predmetu Zmluvy podľa bodu 3.2 písm. b) a c) odborníkmi, prostredníctvom ktorých preukazoval technickú a odbornú spôsobilosť v procese verejného obstarávania podľa bodu 1.2, spĺňajúcich požiadavky uvedené v Prílohe č. 3.
  2. Poskytovateľ môže so súhlasom Objednávateľa zmeniť konkrétneho odborníka podľa bodu 4.1 za iného alebo doplniť nového odborníka na plnenie predmetu Zmluvy, ak spĺňa požiadavky uvedené v Prílohe č. 3 pre tento druh odborníka. Ak nový odborník spĺňa podmienky uvedené v Prílohe č. 3, zmenu odborníka schváli oprávnená osoba Objednávateľa podľa bodu 11.6 do 10 dní odo dňa doručenia písomného návrhu na zmenu alebo doplnenie odborníka, ktorý obsahuje dokumenty preukazujúce splnenie požiadaviek uvedených v Prílohe č. 3.
  3. Plnenie predmetu Zmluvy nie je viazané na sídlo Objednávateľa, okrem prípadov uvedených v Zmluve. Poskytovateľ zabezpečí plnenie predmetu Zmluvy prostredníctvom pracovníkov Poskytovateľa vykonávajúcich činnosti na pracovisku Objednávateľa a/alebo prostredníctvom vzdialeného prístupu.
  4. Poskytovateľ sa zaväzuje zabezpečiť podporu prevádzky a údržbu NVIS podľa bodu 3.2 písm. a) v rozsahu uvedenom v bode 1 Prílohy č. 2 sústavne počas účinnosti Zmluvy. Poskytovateľ je povinný zabezpečiť priebežné vedenie mesačných pracovných výkazov pracovníkov Poskytovateľa plniacich predmet Zmluvy podľa bodu 3.2 písm. a), v ktorom budú uvedené všetky činnosti vykonané pri plnení predmetu Zmluvy v rámci kalendárneho mesiaca. Poskytovateľ predloží mesačný pracovný výkaz na posúdenie a odsúhlasenie Objednávateľovi do 10 dní od ukončenia príslušného kalendárneho mesiaca. Objednávateľom odsúhlasený mesačný pracovný výkaz tvorí prílohu faktúry za služby podľa bodu 3.2 písm. a) poskytnuté v danom kalendárnom mesiaci.
  5. Ak Objednávateľ obstará hardvér, ktorý nebude vyhovovať hardvérovým požiadavkám podľa bodu 2.1 písm. a) alebo softvérovým požiadavkám podľa bodu 2.1 písm. b), alebo nezabezpečí obstaranie podpory softvérových licencií produktov tretích strán počas účinnosti Zmluvy, Poskytovateľ bezodkladne písomne upozorní Objednávateľa, že takáto zmena hardvéru alebo nezabezpečenie podpory softvérových licencií môže mať vplyv na funkčnosť NVIS. V prípade, ak takáto skutočnosť preukázateľne nastane a Poskytovateľ písomne upozornil Objednávateľa podľa tohto bodu, vylučuje sa zodpovednosť Poskytovateľa za nezabezpečenie funkčnosti NVIS z uvedeného dôvodu.
  6. V rámci poskytovania služby „Podpora prevádzky a údržba NVIS“ podľa bodu 3.2 písm. a) v rozsahu podľa bodu 1 Prílohy č. 2
     1. Objednávateľ pre pracovníkov Poskytovateľa zabezpečí pracovisko pre maximálne dve osoby v sídle Objednávateľa vybavené technológiami potrebnými pre plnenie predmetu Zmluvy, okrem testovacieho pracoviska, a prístup prostredníctvom dátovej siete k NVIS,
     2. Poskytovateľ zabezpečí s cieľom poskytovania služieb podľa bodu 3.2 písm. a)
        + 1. v pracovných dňoch v čase od 8:00 hod. do 16:30 hod. potrebný počet pracovníkov dostupných telefonicky na telefónnom čísle Helpdesk s potrebnými technickými a komunikačnými predpokladmi a s jednoduchým a okamžitým prístupom ku komunikácii v súvislosti s NVIS, pričom minimálne jeden pracovník musí byť priamo na pracovisku v sídle Objednávateľa,
          2. v pracovných dňoch od 16:30 hod. do 8:00 hod., počas víkendov a ostatných dní pracovného pokoja minimálne jedného pracovníka dostupného telefonicky na telefónnom čísle Helpdesk s potrebnými technickými a komunikačnými predpokladmi a s jednoduchým a okamžitým prístupom ku komunikácii v súvislosti s NVIS,
          3. dostupnosť služby Helpdesk 24 hodín denne a 7 dní v týždni nepretržite počas účinnosti Zmluvy prostredníctvom minimálne jedného pracovníka; ďalšie podmienky poskytovania služby Helpdesk sú uvedené v Prílohe č. 2,
          4. okamžitú reakciu na telefonické volania a reakciu do 10 minút na e-mailové správy v rámci služby Helpdesk,
          5. reakciu na požiadavku na odstránenie chyby NVIS podľa prílohy č. 4 Zmluvy „Postup a podmienky vykonania zásahu“ (ďalej len „Príloha č. 4“),
          6. schopnosť realizovať alebo spustiť postupy údržby NVIS,
          7. spustenie interných eskalačných procesov týkajúcich sa NVIS v prípade potreby.
  7. V rámci podpory prevádzky a údržby NVIS podľa bodu 3.2 písm. a) v rozsahu podľa bodu 1 Prílohy č. 2 zabezpečí Poskytovateľ funkčnosť NVIS minimálne v rozsahu cieľovej dostupnosti podľa bodu 4.16 a vykoná zásah podľa Prílohy č. 4.
  8. Zabezpečenie nepretržitej funkčnosti, technologickej a technickej podpory a odstránenie problému s funkčnosťou NVIS na pracoviskách Objednávateľa podľa bodu 3.2 písm. a) v rozsahu podľa bodu 1 Prílohy č. 2 Zmluvy sú realizované postupom podľa Prílohy č. 4.
  9. Poskytovateľ je povinný v nadväznosti na bod 4.7 vykonať zásah aj vtedy, ak sa domnieva, že taký zásah nie je nevyhnutný a ak na ňom Objednávateľ napriek písomnému upozorneniu na jeho opodstatnenosť trvá. V takomto prípade až do dohody medzi Objednávateľom a Poskytovateľom o sporných nákladoch spojených so zásahom Poskytovateľa alebo do právoplatného rozhodnutia súdu o spornom zásahu znáša náklady spojené so zásahom Poskytovateľ.
  10. Poskytovateľ je povinný odstrániť chyby v súlade s Prílohou č. 4.
  11. Poskytovateľ sa zároveň zaväzuje v rámci poskytovania služieb podpory prevádzky a údržby NVIS podľa bodu 3.2 písm. a) odstrániť medzinárodne identifikované zraniteľnosti majúce vplyv na NVIS, ktoré sú mu známe, alebo s ktorými sa/bol pri plnení predmetu Zmluvy oboznámil/oboznámený, ak tomu nebránia technologické okolnosti, ktoré nemôže Poskytovateľ ovplyvniť.
  12. Rozvoj a rozšírenie NVIS podľa bodu 3.2 písm. b) na základe objednávky Objednávateľa poskytne Poskytovateľ v súlade s bodom 2 Prílohy č. 2 prostredníctvom odborníkov spĺňajúcich požiadavky uvedené v Prílohe č. 3.
  13. Poskytovateľ zabezpečí na základe objednávky Objednávateľa školenia koncových používateľov NVIS a administrátorov NVIS podľa bodu 3.2 písm. c) v súlade s bodom 3 Prílohy č. 2 prostredníctvom odborníka na pozícii „Školiteľ“ spĺňajúceho požiadavky uvedené v Prílohe č. 3.
  14. Poskytovateľ odovzdá Objednávateľovi aktuálnu programovú dokumentáciu

1. bezodkladne po prevzatí plnenia Objednávateľom v súlade s bodom 2.3 písm. j) Prílohy č. 2,
2. do 15 dní od doručenia požiadavky Objednávateľa v súlade s Prílohou č. 4 pri zmenách vyvolaných takouto požiadavkou v rámci poskytovania služieb podľa bodu 3.2 písm. a),
3. k termínu ukončenia Zmluvy.

Poskytovateľ odovzdá Objednávateľovi aktuálnu programovú dokumentáciu na digitálnom nosiči, a to formou preberacieho protokolu, ktorý podpíšu oprávnené osoby Zmluvných strán.

* 1. Poskytovateľ zabezpečí autorizovaný, nepretržitý a plne funkčný prístup k Helpdesk pre Oprávnenú osobu Poskytovateľa a Oprávnenú osobu Objednávateľa podľa bodu 11.6, všetkých koncových používateľov NVIS a všetkých administrátorov NVIS.
  2. **Garancia dostupnosti NVIS:**

1. Poskytovateľ garantuje cieľovú dostupnosť NVIS najmenej vo výške 97 % cieľovej prevádzkovej doby v sledovanom období, ktorým je kalendárny mesiac (ďalej len „Cieľová dostupnosť“).
2. Cieľovou prevádzkovou dobou (ďalej len „Cieľová prevádzková doba“ alebo „CPD“) je celkový počet hodín pripadajúci v sledovanom období, ktorým je kalendárny mesiac, na obdobie, kedy NVIS má byť dostupný a k dispozícii koncovým používateľom Objednávateľa. Dostupný a k dispozícii koncovým používateľom Objednávateľa má byť NVIS 24 hodín 7 dní v týždni nepretržite počas Cieľovej dostupnosti, počas účinnosti Zmluvy.
3. Časom nedostupnosti NVIS (ďalej len „Čas nedostupnosti systému“ alebo „CNS“) sa rozumie obdobie od nahlásenia chyby kategórie A prostredníctvom Helpdesk do momentu doručenia potvrdenia oprávnenej osobe Objednávateľa o odstránení takejto chyby alebo o implementácii dočasného riešenia eliminujúceho predmetnú chybu kategórie A alebo po dohode s Objednávateľom o modifikácii závažnosti chyby NVIS na chybu kategórie najviac B. Kategórie chýb sú definované v Prílohe č. 4.

Dosiahnutou dostupnosťou sa rozumie hodnota určená nasledovným vzorcom:

CPD - CNS

DD = ----------------------------------------- x 100

CPD

DD Dosiahnutá dostupnosť

CPD Cieľová prevádzková doba

CNS Čas nedostupnosti systému počas Cieľovej prevádzkovej doby

1. Do Času nedostupnosti NVIS sa bez ohľadu na iné ustanovenia Zmluvy nezapočítava:
2. čas plánovanej vopred ohlásenej údržby NVIS v rozsahu najviac 1 deň počas kalendárneho mesiaca,
3. doba nedostupnosti NVIS spôsobená externými okolnosťami nemajúcimi pôvod v žiadnej časti NVIS, napr. výpadky elektrickej energie, telekomunikačných služieb, pokiaľ súčasne príčina výpadku nespočíva v porušení Zmluvy Poskytovateľom,
4. doba nedostupnosti NVIS v dôsledku prác Poskytovateľa na základe objednávky/požiadavky Objednávateľa, v rámci ktorej bola nedostupnosť vopred avizovaná,
5. doba nedostupnosti NVIS spôsobená vadami alebo chybami spočívajúcimi v zlyhaní hardvéru infraštruktúrnych prvkov Objednávateľa, na ktorých je NVIS prevádzkovaný,
6. doba nedostupnosti NVIS spôsobená vadami alebo chybami v softvéri tretích strán, pre ktorú nebolo doposiaľ výrobcom takéhoto softvéru uvoľnené opravné riešenie (hotfix, patch, update),
7. doba nedostupnosti NVIS spôsobená vadami a chybami v poskytovaní služieb tretími stranami (napr. systémami, na ktoré je NVIS integrovaný),
8. doba, kedy bola porušená povinnosť Objednávateľa podľa článku 9.
9. Do 10 pracovných dní po uplynutí každého kalendárneho mesiaca Poskytovateľ vypracuje a predloží Objednávateľovi výkaz dostupnosti NVIS obsahujúci informáciu o sledovanom období, Cieľovej prevádzkovej dobe v sledovanom období, Čase nedostupnosti systému počas Cieľovej prevádzkovej doby a celkovej dosiahnutej dostupnosti NVIS (ďalej len „Výkaz dostupnosti“); vzor Výkazu dostupnosti tvorí prílohu č. 5 Zmluvy „Výkaz dostupnosti NVIS – vzor“. Oprávnená osoba Objednávateľa podľa bodu 11.6 správnosť údajov uvedených vo Výkaze dostupnosti potvrdí svojim podpisom. V prípade, že Výkaz dostupnosti je v rozpore so Zmluvou alebo reálne vykonaným plnením predmetu Zmluvy Poskytovateľom, je Objednávateľ oprávnený vrátiť Výkaz dostupnosti Poskytovateľovi na prepracovanie. Objednávateľom odsúhlasený Výkaz dostupnosti tvorí prílohu faktúry za služby poskytnuté v danom kalendárnom mesiaci.

**Článok 5**

**Cena a platobné podmienky**

* 1. Cena za predmet Zmluvy je stanovená v súlade so zákonom č. 18/1996 Z. z. o cenách v znení neskorších predpisov a jeho vykonávacej vyhlášky.
  2. Cena za predmet Zmluvy uvedený v bode 3.2 písm. a) je uhrádzaná vo forme mesačného paušálu vo výške ..................... EUR bez DPH (slovom: ..... bez DPH), .................. EUR s DPH (slovom: ..... s DPH) za jeden kalendárny mesiac. Cena mesačného paušálu uvedená v tomto bode sa znižuje o zľavu v percentuálnom vyjadrení vo výške 5-násobku kladného rozdielu medzi garantovanou Cieľovou dostupnosťou a Dosiahnutou dostupnosťou v sledovanom období, do ktorého príslušný kalendárny mesiac spadá, maximálne až do výšky 100% mesačného paušálu podľa tohto bodu. Uvedenú zľavu uplatní Poskytovateľ v príslušnej faktúre automaticky na základe potvrdeného Výkazu dostupnosti podľa bodu 4.16 písm. e). Záporný výsledok vo výpočte zľavy podľa vzorca uvedeného v tomto bode nemá vplyv na cenu uvedenú v prvej vete tohto bodu.

Výpočet:

Zľava (%) = 5x (97,0 – DD)

V prípade, ak Poskytovateľ začne s poskytovaním služieb podľa bodu 3.2 písm. a) neskôr ako v prvý deň kalendárneho mesiaca, alebo skončí skôr ako v posledný deň kalendárneho mesiaca, v takom prípade Poskytovateľ fakturuje Objednávateľovi alikvotnú časť mesačného paušálu podľa tohto bodu.

* 1. Cena za 1 MD pri plnení predmetu Zmluvy podľa bodu 3.2 písm. b) a c) je

|  |  |  |
| --- | --- | --- |
| **Označenie odborníka** | **Cena za 1 MD**  **bez DPH** | **Cena za 1 MD**  **s DPH** |
| **Softvérový analytik** |  |  |
| **IT architekt** |  |  |
| **Programátor** |  |  |
| **Tester** |  |  |
| **Systémový administrátor** |  |  |
| **Databázový špecialista** |  |  |
| **Manažér pre servisnú prevádzku a podporu informačných systémov** |  |  |
| **Bezpečnostný expert** |  |  |
| **Špecialista na kybernetickú bezpečnosť** |  |  |
| **Školiteľ** |  |  |

* 1. Celková cena za poskytnutie všetkých plnení podľa bodu 3.2 písm. b) a c) nesmie počas účinnosti Zmluvy presiahnuť finančný limit plnenia, ktorý je vo výške ................... eur bez DPH (slovom: ................... eur bez DPH), ................... eur s DPH (slovom: ................... eur s DPH).

*Poznámka: Finančný limit podľa predchádzajúcej vety bude do Zmluvy doplnený na základe súčtu cien za položky č. 2 až 11 ponúknutých Poskytovateľom vo verejnom obstarávaní uvedenom v bode 1.2.*

* 1. K cenám bez DPH uvedeným v tomto článku bude účtovaná DPH podľa platných právnych predpisov. V prípade zmeny dane z pridanej hodnoty (DPH) sa upraví cena v bode 5.2, 5.3 a 5.4. Ak sa Zhotoviteľ, ktorý v momente uzavretia Zmluvy nie je platiteľom DPH, stane po uzavretí Zmluvy platiteľom DPH, ceny uvedené v tomto článku bez DPH sa budú považovať za ceny s DPH od vzniku povinnosti Zhotoviteľa odvádzať DPH.
  2. Cenu za predmet Zmluvy uhradí Objednávateľ na základe faktúr vystavených Poskytovateľom a preukázateľne doručených Objednávateľovi na adresu uvedenú v záhlaví Zmluvy. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov a byť v súlade so Zmluvou. Za správne vyhotovenie faktúry zodpovedá v plnom rozsahu Poskytovateľ.
  3. Poskytovateľ vystaví faktúry za plnenia podľa Zmluvy uvedené v bode 3.2 písm. a) mesačne v dohodnutej cene podľa bodu 5.2 za príslušný kalendárny mesiac, a to po uplynutí fakturovaného kalendárneho mesiaca, najneskôr do 15. dňa nasledujúceho kalendárneho mesiaca. Poskytovateľ je povinný pred vystavením faktúry splniť si povinnosti uvedené v bode 4.14; v opačnom prípade mu Objednávateľ vráti vystavenú faktúru. Prílohou k faktúre je mesačný pracovný výkaz podľa bodu 4.4 a Výkaz dostupnosti podľa bodu 4.16 písm. e).
  4. Poskytovateľ vystaví faktúry za plnenia uvedené v bode 3.2 písm. b) a písm. c) do 15 dní od odovzdania a prevzatia celého plnenia uvedeného v objednávke Objednávateľa formou odovzdávacieho a preberacieho protokolu. Poskytovateľ je povinný pred vystavením faktúry splniť si povinnosti uvedené v bode 4.14 písm. a); v opačnom prípade mu Objednávateľ vráti vystavenú faktúru.
  5. Lehota splatnosti faktúry vystavenej a doručenej podľa tohto článku je 30 dní od jej doručenia Objednávateľovi.
  6. Platba ceny sa realizuje prevodom na bankový účet Poskytovateľa na základe faktúry vystavenej Poskytovateľom podľa tohto článku. Zmluvné strany sa dohodli, že Objednávateľ bude cenu uhrádzať na bankový účet Poskytovateľa uvedený v záhlaví Zmluvy. Poskytovateľ berie na vedomie a súhlasí, že nie je oprávnený požadovať zaplatenie ceny na iný bankový účet než ten, ktorý je uvedený v záhlaví Zmluvy; k zmene bankového účtu, na ktorý bude Objednávateľ uhrádzať svoje splatné záväzky zo Zmluvy, môže dôjsť iba uzavretím dodatku k Zmluve, predmetom ktorého bude zmena čísla IBAN a/alebo kódu SWIFT (BIC) bankového účtu Poskytovateľa v záhlaví Zmluvy.
  7. Lehota splatnosti sa na účely Zmluvy považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa v prospech účtu Poskytovateľa.
  8. Poskytovateľ je povinný doručovať Objednávateľovi faktúry podľa tohto článku vždy v listinnej podobe. Povinnou prílohou vyhotovenia faktúry za plnenia podľa bodu 3.2 písm. b) a c) je príslušná objednávka a odovzdávací a preberací protokol; v prípade faktúry za plnenie podľa bodu 3.2 písm. c) aj Objednávateľom potvrdený zoznam účastníkov školenia a prezenčná listina zo školenia.
  9. Okrem náležitostí faktúry vyžadovaných podľa tohto článku je Poskytovateľ povinný vo faktúre uviesť číslo Zmluvy, svoje IČO, DIČ, IČ DPH, ak mu bolo pridelené, svoje obchodné meno, názov banky, jej kód SWIFT/BIC a číslo bankového účtu vo formáte IBAN. V prípade, ak z technických dôvodov nebude môcť Poskytovateľ informácie podľa tohto bodu uviesť na faktúre, uvedie tieto informácie v prílohe faktúry.
  10. Objednávateľ neposkytuje Poskytovateľovi preddavky ani zálohové platby za plnenia, ktoré sú predmetom Zmluvy.
  11. Faktúru vystavenú v rozpore s týmto článkom je Objednávateľ oprávnený vrátiť Poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Objednávateľovi.

**Článok 6**

**Záruka**

1. Záručná doba na každé plnenie poskytnuté podľa bodu 3.2 písm. b) je 24 mesiacov a začína plynúť odo dňa jeho prevzatia oprávnenou osobou Objednávateľa podľa bodu 11.6 uvedenom na odovzdávacom a preberacom protokole. Záručná doba pri plneniach poskytnutých podľa bodu 3.2 písm. a) je 24 mesiacov a začína plynúť odo dňa odsúhlasenia mesačného pracovného výkazu uvedeného v bode 4.4 zo strany Objednávateľa.
2. Poskytovateľ zaručuje, že poskytnuté plnenie v čase odovzdania nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa alebo jeho subdodávateľov podľa Zmluvy.
3. Poskytovateľ zaručuje, že k poskytnutému plneniu neexistujú v čase jeho poskytnutia akékoľvek právne nároky vyplývajúce zo zmlúv s tretími stranami a že poskytnuté plnenie nie je predmetom vecného bremena alebo iného obdobného právneho vzťahu, ktorý by mohol obmedziť Objednávateľa v užívaní poskytnutého plnenia.
4. Objednávateľ je povinný oznámiť Poskytovateľovi vady podľa tohto článku kedykoľvek do uplynutia záručnej doby podľa bodu 6.1, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Poskytovateľ bezplatne odstráni vady poskytnutého plnenia do 15 dní od oznámenia vady Objednávateľom. Odstránením vady je trvalé vyriešenie vady a obnovenie funkčnosti NVIS v pôvodnej kvalite pred vznikom vady alebo poskytnutie náhradného riešenia bez zníženia funkčnosti NVIS na dobu do uplynutia lehoty na trvalé vyriešenie vady podľa predchádzajúcej vety. Objednávateľ je povinný nahlásiť vady prostredníctvom Helpdesk; ak by Helpdesk nebol funkčný, tak prostredníctvom elektronickej pošty na emailovú adresu oprávnenej osoby Poskytovateľa.
5. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia. Zápisnicu o odstránení vady vypracuje Poskytovateľ.
6. Ak Poskytovateľ neodstráni vady podľa bodu 6.4, je Objednávateľ oprávnený odstrániť tieto vady sám na náklady Poskytovateľa, pričom môže postupovať v súlade s bodom 8.2 písm. b).

**Článok 7**

**Zmluvné pokuty a úrok z omeškania**

1. Pre zmluvné pokuty a úroky z omeškania platia ustanovenia Obchodného zákonníka.
2. Ak Poskytovateľ nedodá podľa bodu 4.14 najaktuálnejšiu programovú dokumentáciu k počítačovým programom podľa Zmluvy, ktoré zhotovil pre Objednávateľa na základe Zmluvy, má Objednávateľ právo na zaplatenie zmluvnej pokuty vo výške 1 % z mesačného paušálu s DPH uvedeného v prvej vete bodu 5.2 za každý aj začatý deň omeškania so splnením takej povinnosti.
3. Ak Poskytovateľ nezabezpečí Cieľovú dostupnosť podľa bodu 4.16 písm. a), má Objednávateľ nárok na zaplatenie zmluvnej pokuty vo výške 10 % z mesačného paušálu s DPH uvedeného v prvej vete bodu 5.2 za každý začatý percentuálny bod poklesu dosiahnutej dostupnosti pod 97 % v priebehu kalendárneho mesiaca.
4. Objednávateľ má právo na zaplatenie zmluvnej pokuty vo výške 1 % z mesačného paušálu s DPH uvedeného v prvej vete bodu 5.2 za každú začatú hodinu omeškania Poskytovateľa s odstránením chyby kategórie A alebo chyby kategórie B podľa Prílohy č. 4, a to osobitne za každú takúto chybu.
5. Ak Poskytovateľ poruší svoju povinnosť podľa bodu 1.4, 1.7 alebo 1.8, vznikne Objednávateľovi právo na zmluvnú pokutu vo výške 2 % z mesačného paušálu s DPH uvedeného v prvej vete bodu 5.2 za každý aj začatý deň trvania takého porušenia povinnosti.
6. Ak sa Poskytovateľ dostane do omeškania s oznámením informácií, predložením oznámení alebo dokumentov podľa bodu 1.5 alebo 1.6, vznikne Objednávateľovi právo na zmluvnú pokutu vo výške 200 EUR (slovom: dvesto EUR) za každý aj začatý deň omeškania.
7. Ak Poskytovateľ nevykoná školenie v dohodnutom rozsahu a termíne, vznikne Objednávateľovi právo na zmluvnú pokutu vo výške 1000 EUR (slovom: tisíc EUR) za každé jednotlivé také konanie alebo nevykonanie školenia v dohodnutom rozsahu a termíne.
8. Ak sa vyhlásenie Poskytovateľa predložené podľa bodu 1.5 alebo 1.15 ukáže ako nepravdivé, alebo doklad podľa bodu 1.6 ako neplatný alebo si Poskytovateľ nesplní ktorúkoľvek povinnosť uvedenú v bode 12.1 a 12.2, vznikne Objednávateľovi právo na zmluvnú pokutu v sume 2000 EUR (slovom: dvetisíc EUR) za každé také nepravdivé vyhlásenie a/alebo neplatný doklad a/alebo nesplnenie si povinnosti.
9. Ak Poskytovateľ poruší inú svoju zmluvnú povinnosť, než sú povinnosti uvedené v bodoch 7.2 až 7.8, vznikne Objednávateľovi právo na zmluvnú pokutu v sume 300 EUR (slovom: tristo EUR)
   * 1. za každú aj začatú polhodinu omeškania so splnením takej povinnosti, ktorej lehota plnenia je určená v minútach,
     2. za každú aj začatú hodinu omeškania so splnením takej povinnosti, ktorej lehota plnenia je určená v hodinách,
     3. za každý aj začatý deň omeškania so splnením takej povinnosti, ktorej lehota plnenia je určená v dňoch,
     4. za každé jednotlivé také porušenie, ak pre splnenie danej povinnosti nie je určený termín alebo lehota.
10. Zmluvnú pokutu Poskytovateľ uhradí na základe písomnej výzvy Objednávateľa do 15 kalendárnych dní odo dňa jej doručenia bankovým prevodom na účet Objednávateľa uvedený vo výzve.
11. Zaplatením zmluvnej pokuty uvedenej v tomto článku sa Poskytovateľ nezbavuje povinnosti nahradiť celú škodu spôsobenú Objednávateľovi v dôsledku porušenia povinností uvedených v Zmluve.
12. Ak je Objednávateľ v omeškaní so zaplatením faktúry, Poskytovateľ je oprávnený účtovať Objednávateľovi úroky z omeškania v sadzbe určenej podľa § 369 ods. 2 Obchodného zákonníka.
13. Poskytovateľ je povinný uhradiť Objednávateľovi akúkoľvek škodu v celom rozsahu, ktorú mu spôsobí pri plnení predmetu Zmluvy. Toto ustanovenie sa výslovne vzťahuje aj na úhradu škody vo výške sankcie, ktorá môže byť Objednávateľovi uložená ako dôsledok toho, že Poskytovateľ poruší svoju povinnosť byť zapísaný v registri partnerov verejného sektora podľa bodu 1.8, alebo že Poskytovateľ poskytuje plnenie predmetu Zmluvy prostredníctvom subdodávateľa, ktorý nie je zapísaný v registri partnerov verejného sektora, alebo, že konečným užívateľom výhod Poskytovateľa alebo jeho subdodávateľa je osoba uvedená v bode 1.8.

**Článok 8**

**Kaucia**

1. Zmluvné strany potvrdzujú, že na účely potvrdenia svojich zmluvných záväzkov Poskytovateľ pred podpisom Zmluvy poskytol v prospech Objednávateľa kauciu, ktorá je pre prvé dva roky účinnosti Zmluvy vo výške 200.000 EUR (slovom: dvestotisíc EUR) a pre tretí a štvrtý rok účinnosti Zmluvy vo výške 100.000 EUR (slovom: stotisíc EUR).

*Poznámka: V tomto bode bude ďalej uvedené, či poskytovateľ kauciu poskytol* *poukázaním finančných prostriedkov v prospech účtu Objednávateľa,* *formou bankovej záruky alebo formou poistenia záruky.*

1. Objednávateľ je oprávnený kauciu uvedenú v bode 8.1 použiť na:
2. uspokojenie pohľadávky voči Poskytovateľovi vzniknutej nezaplatením zmluvnej pokuty,
3. úhradu všetkých nákladov na odstránenie zistených vád plnenia zo záruky podľa článku 6, ak ich Poskytovateľ neodstráni v súlade so Zmluvou,
4. náhradu škody spôsobenej Poskytovateľom Objednávateľovi alebo tretím osobám pri plnení Zmluvy,
5. úhradu všetkých nákladov na odstránenie chýb NVIS, ktoré podľa Zmluvy neodstránil Poskytovateľ.
6. Kaucia v plnej výške pripadne Objednávateľovi aj v prípade, že Zmluva zanikne odstúpením Objednávateľa.
7. V prípade, ak Objednávateľ použije kauciu v súlade s bodom 8.2 a takéto čerpanie zníži výšku kaucie pod úroveň 50 % výšky  podľa bodu 8.1, Objednávateľ písomne požiada Poskytovateľa o doplnenie kaucie na plnú výšku, pričom Poskytovateľ je povinný zabezpečiť doplnenie kaucie na plnú výšku podľa bodu 8.1 do 30 dní od doručenia žiadosti Objednávateľa.
8. *Ak bola kaucia poskytnutá poukázaním finančných prostriedkov v prospech účtu Objednávateľa, bude uvedené:*

Ak Objednávateľ kauciu nepoužije spôsobom podľa bodu 8.2, ani mu nepripadne podľa bodu 8.3, túto kauciu alebo jej zostatok vráti na účet Poskytovateľa na základe výzvy Poskytovateľa na uvoľnenie kaucie alebo jej časti. Poskytovateľ je oprávnený doručiť výzvu na uvoľnenie kaucie alebo jej časti podľa tohto bodu najskôr po uplynutí 6 mesiacov od zániku platnosti Zmluvy. Objednávateľ je povinný poukázať kauciu poskytnutú vo forme poukázania finančných prostriedkov alebo jej zvyšok na účet Poskytovateľa do 21 dní od obdržania písomnej výzvy Poskytovateľa na uvoľnenie kaucie alebo jej zvyšku podľa tohto bodu.

*Ak bola kaucia poskytnutá formou bankovej záruky, bude uvedené:*

Banková záruka zanikne uplynutím doby, na ktorú je banková záruka zriadená alebo uplynutím najmenej 6 mesiacov od zániku platnosti Zmluvy.

*Ak bola kaucia poskytnutá formou poistenia záruky, bude uvedené:*

Poistenie záruky zanikne uplynutím doby, na ktorú je zriadené alebo uplynutím najmenej 6 mesiacov od zániku platnosti Zmluvy.

**Článok 9**

**Súčinnosť**

1. Objednávateľ poskytne súčinnosť pri:
   * 1. zabezpečení vstupu do svojich objektov na základe vopred Poskytovateľom predloženého a Objednávateľom schváleného zoznamu osôb,
     2. zabezpečení primeraných podmienok pre plnenie predmetu Zmluvy pracovníkmi Poskytovateľa,
     3. zabezpečení spolupráce zamestnancov Objednávateľa, prípadne ďalšej strany, účasť ktorej sa ukázala v priebehu plnenia ako nevyhnutná.
2. Objednávateľ ďalej:
3. sprístupní potrebné údaje zo svojej údajovej základne a súvisiace dokumentácie, ktoré sú nevyhnutné na plnenie Zmluvy,
4. umožní vstup na pracovisko Objednávateľa pracovníkom Poskytovateľa uvedeným vo vopred predloženom a schválenom zozname osôb oprávnených na vstup a prácu na tomto pracovisku, ak je to potrebné a nevyhnutné pre plnenie predmetu Zmluvy,
5. zabezpečí súčinnosť tretích strán, ktoré zodpovedajú za integrované informačné systémy na NVIS,
6. poskytne svoje odborné, technické a pracovné kapacity v potrebnom rozsahu k testovaniu zmien pred ich nasadením do prevádzky.
7. Ak Objednávateľ preukázateľne neposkytne súčinnosť Poskytovateľovi podľa Zmluvy pri plnení predmetu Zmluvy z dôvodov na strane Objednávateľa, predlžuje sa Poskytovateľovi lehota na plnenie povinnosti uvedenej v Zmluve o čas neposkytnutia súčinnosti Objednávateľom, ktorá preukázateľne bráni v poskytnutí plnenia.

**Článok 10**

**Ukončenie Zmluvy**

1. Zmluva sa uzatvára na dobu určitú, a to na 48 mesiacov od nadobudnutia jej účinnosti.
2. Zmluva sa môže ukončiť nasledujúcimi spôsobmi:
3. uplynutím doby, na ktorú bola uzatvorená;
4. dohodou Zmluvných strán;
5. písomnou výpoveďou Objednávateľa;
6. odstúpením od Zmluvy.
7. Objednávateľ má právo ukončiť Zmluvu písomnou výpoveďou aj bez uvedenia dôvodu. Výpovedná lehota začína plynúť prvý deň mesiaca nasledujúcom po mesiaci, v ktorom bola výpoveď druhej strane doručená. Výpovedná lehota trvá šesť mesiacov.
8. Odstúpenie od Zmluvy Poskytovateľom:
   * + 1. odstúpenie od Zmluvy musí byť vždy oznámené Objednávateľovi písomne,
       2. Poskytovateľ môže odstúpiť od Zmluvy len v prípadoch, ktoré stanovuje Zmluva alebo Obchodný zákonník.
9. Odstúpenie od Zmluvy Objednávateľom musí byť vždy oznámené Poskytovateľovi písomne. Objednávateľ môže od Zmluvy odstúpiť len v prípadoch, ktoré stanovuje Zmluva alebo všeobecne záväzný právny predpis, najmä § 19 zákona o verejnom obstarávaní.
10. Objednávateľ môže odstúpiť od Zmluvy ak:
    1. je na majetok Poskytovateľa vyhlásený konkurz,
    2. je na majetok Poskytovateľa začaté exekučné konanie alebo iný výkon rozhodnutia,
    3. ak je Poskytovateľ v likvidácii, ako aj v prípade, ak súd začal voči osobe Poskytovateľa konanie podľa § 68a alebo § 68b Obchodného zákonníka v znení neskorších predpisov,
    4. ak je Poskytovateľovi povolená reštrukturalizácia,
    5. ak bolo na majetok Poskytovateľa zastavené konkurzné konanie pre nedostatok majetku alebo zrušený konkurz pre nedostatok majetku,
    6. ak je Poskytovateľ v kríze podľa § 67a Obchodného zákonníka,
    7. ak boli voči Poskytovateľovi začaté konania obdobné konaniam podľa písm. a) až f) tohto bodu v súlade s predpismi platnými v krajine sídla Poskytovateľa, mieste podnikania Poskytovateľa alebo mieste obvyklého pobytu Poskytovateľa,
    8. ak Objednávateľ preukázateľne zistí, že sa Poskytovateľ dopúšťa nelegálneho zamestnávania,
    9. Poskytovateľ podstatne poruší Zmluvu.
11. Poskytovateľ sa zaväzuje Objednávateľa písomne informovať o vzniku akejkoľvek skutočnosti podľa bodu 10.6 písm. a) až g), a to najneskôr do piatich pracovných dní odo dňa, kedy sa Poskytovateľ o takej skutočnosti dozvedel.
12. Za podstatné porušenie povinnosti Poskytovateľa sa považuje najmä:
13. ak Poskytovateľ minimálne trikrát neodstráni akúkoľvek chybu NVIS podľa Zmluvy;
14. ak sa vyhlásenie Poskytovateľa podľa bodu 1.5 alebo 1.15 ukáže byť nepravdivým alebo doklad podľa bodu 1.6 Zmluvy neplatným,
15. NVIS je súvisle nefunkčný počas doby viac ako 5 kalendárnych dní,
16. Poskytovateľ nie je schopný plniť záväzky zo Zmluvy alebo oznámi Objednávateľovi, že nesplní svoje záväzky zo Zmluvy riadne a včas, a neurobí tak ani v dodatočne určenej lehote Objednávateľom,
17. v prípade opakovaného výskytu tej istej vady, ktorá už bola odstraňovaná podľa článku 6 minimálne trikrát,
18. ak Poskytovateľ poruší svoju povinnosť vyplývajúcu mu zo Zmluvy s výnimkou situácie podľa písm. a) a e) tohto bodu, a k náprave nedôjde do 48 hodín po uplynutí lehoty na splnenie jeho povinnosti.
19. Oznámenie o odstúpení musí byť písomné a musí byť zaslané a doručené druhej Zmluvnej strane spôsobom podľa bodu 11.1. Účinky odstúpenia nastávajú momentom doručenia písomného oznámenia o odstúpení druhej Zmluvnej strane. Odstúpením od Zmluvy nie sú dotknuté nároky Zmluvných strán na náhradu škody v celom rozsahu a zaplatenie zmluvnej pokuty.
20. Pre vylúčenie akýchkoľvek pochybností platí, že pri ukončení Zmluvy z akéhokoľvek dôvodu ostávajú Objednávateľovi práva vyplývajúce z článku 12 zachované.

**Článok 11**

**Komunikácia Zmluvných strán**

1. Písomnosť doručovaná poštovým podnikom, kuriérom alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 11.1 adresy svojich sídiel/miest podnikania uvedené v záhlaví Zmluvy.
3. Zmluvné strany určujú na účely elektronickej komunikácie adresy svojich oprávnených osôb oznámené v súlade s bodom 11.6. Až do oznámenia kontaktných údajov svojich oprávnených osôb Zmluvné strany určujú na účely elektronickej komunikácie nasledovné adresy:

Objednávateľ:

*(adresy budú doplnené pred uzatvorením Zmluvy)*

Poskytovateľ:

*(adresy budú doplnené pred uzatvorením Zmluvy)*

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej Zmluvnej strane.

1. S výnimkou písomností, pre ktoré sa v Zmluve požaduje doručovanie spôsobom podľa bodu 11.1 alebo listinná forma, všetku korešpondenciu týkajúcu sa Zmluvy a jej plnenia je možné zasielať prostredníctvom elektronickej pošty na emailovú adresu oznámenú podľa bodu 11.6.
2. Korešpondencia doručovaná elektronicky prostredníctvom e-mailu sa považuje za doručenú po obdržaní potvrdzujúceho e-mailu druhou stranou (adresátom). Poskytovateľ je povinný bezodkladne potvrdiť prijatie e-mailu, najneskôr však do 12:00 hod. nasledujúceho pracovného dňa. V prípade, že Poskytovateľ nepotvrdí prijatie e-mailu v lehote podľa predchádzajúcej vety, považuje sa tento za doručený jej márnym uplynutím.
3. Objednávateľ sa zaväzuje do piatich 5 pracovných dní od nadobudnutia účinnosti Zmluvy písomne splnomocniť alebo poveriť oprávnenú osobu, ktorá bude počas účinnosti Zmluvy oprávnená konať za Objednávateľa v záležitostiach súvisiacich s plnením Zmluvy (ďalej len „Oprávnená osoba Objednávateľa“), a v tej istej lehote písomne oznámiť Poskytovateľovi jej meno, telefónne číslo a email. Poskytovateľ sa zaväzuje do piatich 5 pracovných dní od nadobudnutia účinnosti Zmluvy písomne splnomocniť alebo poveriť oprávnenú osobu, ktorá bude počas účinnosti Zmluvy oprávnená konať za Poskytovateľa v záležitostiach súvisiacich s plnením Zmluvy, a v  tej istej lehote písomne oznámiť Objednávateľovi jej meno, telefónne číslo a email. Zmluvné strany môžu kedykoľvek zmeniť svoje oprávnené osoby; táto zmena je voči druhej Zmluvnej strane účinná okamihom doručenia písomného oznámenia o tejto zmene.
4. Oprávnená osoba Objednávateľa je oprávnená podpisovať a preberať písomnosti vo veciach týkajúcich sa plnenia Zmluvy ako aj podpisovať odovzdávacie a preberacie protokoly a na všetky ďalšie úkony uvedené v Zmluve, ktoré má vyslovene uskutočniť Oprávnená osoba Objednávateľa.
5. Zmluvné strany vyhlasujú, že žiadna nimi určená oprávnená osoba či kontaktná osoba nie je oprávnená konať v ich mene a na ich účet vo veci zmien Zmluvy, ukončenia platnosti Zmluvy, ako ani uzatvárať dodatky k Zmluve, ak na tieto úkony nebola osobitne splnomocnená alebo poverená Zmluvnou stranou, za ktorú koná.

**Článok 12**

**Vlastnícke a autorské práva**

**k autorským dielam vytvoreným pri plnení Zmluvy a zdrojový kód**

* 1. Autorským dielom pre potreby Zmluvy je dielo spĺňajúce definíciu diela podľa Autorského zákona vrátane počítačového programu a databázy podľa § 131 Autorského zákona (ďalej ako „autorské dielo“). Poskytovateľ  vyhlasuje, že je v súlade s § 90 ods. 5 Autorského zákona  oprávnený postúpiť právo výkonu majetkových práv autorov k autorskému dielu vytvorenému pri poskytovaní plnení podľa Zmluvy, ktoré je zamestnaneckým dielom, na Objednávateľa.
  2. Poskytovateľ sa zaväzuje poskytovať plnenia podľa Zmluvy len takými subdodávateľmi, ktorí sa zaviazali previesť na Poskytovateľa výkon majetkových práv k autorskému dielu pre prípad, že pri plnení predmetu Zmluvy príde k vytvoreniu takého autorského diela, ku ktorému bude niektorý zo subdodávateľov vykonávať majetkové práva autora.
  3. Poskytovateľ je povinný pri plnení predmetu Zmluvy postupovať tak, aby v prípade vzniku autorského diela pri plnení Zmluvy

1. vykonával všetky majetkové práva k autorskému dielu v neobmedzenom rozsahu a autorské dielo netrpelo žiadnymi právnymi vadami,
2. bol oprávnený postúpiť právo výkonu majetkových práv k autorskému dielu podľa § 90 ods. 5 Autorského zákona,
3. autor alebo iní nositelia práv k autorskému dielu udelili neodvolateľný súhlas so zásahom do svojich osobnostných práv v zmysle ustanovenia § 18 ods. 5 Autorského zákona v rozsahu a v spôsobe, ktorý zaručuje bezvadné vykonanie a neobmedzené používanie autorského diela Objednávateľom,
4. Objednávateľ bol plne oprávnený s autorským dielom po jeho prevzatí, či už protokolárnom alebo faktickom disponovať, nakladať a používať ho v zmysle Zmluvy.

Pri protokolárnom odovzdaní akéhokoľvek autorského diela vytvoreného v rámci plnenia predmetu Zmluvy je Poskytovateľ povinný predložiť Objednávateľovi písomné vyhlásenie s obsahom podľa písm. a) až d) tohto bodu.

* 1. Zmluvné strany sa dohodli, že ak výsledkom plnenia predmetu Zmluvy zo strany Poskytovateľa bude autorské dielo platí, že odovzdaním autorského diela, a to či už protokolárnym alebo faktickým, Poskytovateľ v súlade s § 90 ods. 5 Autorského zákona postupuje na Objednávateľa právo výkonu majetkových práv autora k odovzdanému autorskému dielu a Objednávateľ také právo výkonu majetkových práv autora k odovzdanému autorskému dielu prijíma. Poskytovateľ postupuje právo výkonu majetkových práv autora k odovzdanému autorskému dielu bezodplatne.
  2. Poskytovateľ berie na vedomie a súhlasí, že Objednávateľ môže autorské dielo najmä užívať, skúmať, aplikovať, spojiť s iným dielom, rozmnožiť, akokoľvek spracovať, dokončiť, ďalej vyvíjať, adaptovať alebo prepracovať, zmeniť a/alebo upraviť sám alebo prostredníctvom tretej osoby ako aj použiť autorské dielo uvedené v ustanovení § 19 Autorského zákona a pri diele, ktoré je počítačovým programom aj dekompilovať.
  3. Ak Poskytovateľ konal v rozpore s podmienkami bodu 12.3 písm. b) vo vzťahu ku konkrétnemu autorskému dielu, v momente protokolárneho či faktického odovzdania takého autorského diela platí, že odovzdaním autorského diela udeľuje Poskytovateľ Objednávateľovi súhlas podľa ustanovenia § 65 a nasl. Autorského zákona na použitie autorského diela, najmä na užívanie, skúmanie, aplikovanie, spojenie s iným dielom, rozmnoženie, dokončenie, ďalší vývoj autorského diela, jeho adaptovanie alebo prepracovanie a akékoľvek ďalšie spracovanie a/alebo upravenie (sám alebo prostredníctvom tretej osoby), ako aj na všetky ďalšie spôsoby použitia autorského diela uvedené v ustanovení § 19 Autorského zákona a pri diele, ktoré je počítačovým programom, aj dekompiláciu (ďalej len „licencia“). Licencia je výhradná, udelená v neobmedzenom vecnom, časovom a miestnom rozsahu, na celú dobu trvania autorskoprávnej ochrany autorského diela v zmysle príslušných ustanovení Autorského zákona. Licencia je udelená s možnosťou udelenia sublicencie a postúpenia licencie Objednávateľom tretím osobám. Licencia sa poskytuje bezodplatne. Licenciu nie je možné vypovedať.
  4. Pri protokolárnom či faktickom odovzdaní plnenia, ktorého súčasťou je databáza podľa § 135 Autorského zákona, Poskytovateľ ako zhotoviteľ databázy bezodplatne prevádza na Objednávateľa všetky svoje výhradné práva zhotoviteľa databázy podľa § 135 ods. 1 Autorského zákona a Objednávateľ práva zhotoviteľa databázy prijíma.
  5. Ak pri poskytovaní plnenia podľa Zmluvy príde spoločnou činnosťou pracovníkov Poskytovateľa a zamestnancov alebo osôb v obdobnom pracovnoprávnom vzťahu k Objednávateľovi k vytvoreniu spoločného diela podľa § 92 Autorského zákona, Zmluvné strany sa dohodli, že v takom prípade vykonáva majetkové práva autora Objednávateľ.
  6. Ak si tretia osoba vrátane pracovníkov Poskytovateľa uplatní u Objednávateľa akékoľvek nároky z autorských práv alebo iných práv k autorskému dielu, za vysporiadanie takýchto skutočných, priznaných, domnelých alebo iných nárokov je zodpovedný Poskytovateľ. O každom uplatnení nárokov z autorských práv alebo iných práv k autorskému dielu treťou osobou u Objednávateľa je Objednávateľ povinný informovať Poskytovateľa v lehote do 5 pracovných dní odkedy sa uvedenú skutočnosť dozvedel.
  7. V prípade, ak došlo použitím autorského diela v súlade so Zmluvou k porušeniu práv tretích osôb, je za takéto porušenie v plnom rozsahu zodpovedný Poskytovateľ, ktorý je pasívne legitimovaný na vysporiadanie akýchkoľvek uplatnených nárokov a náhradu škody. Ak sa ukáže, že napriek tomu, že Objednávateľ užíva a nakladá s autorským dielom v súlade s ustanoveniami tohto článku, porušuje tým autorské práva alebo iné práva tretích osôb vrátane pracovníkov Poskytovateľa, Poskytovateľ sa zaväzuje

1. prostredníctvom Objednávateľa uhradiť takým tretím osobám všetky ich voči Objednávateľovi oprávnene uplatnené finančné nároky, a to v lehote do 10 dní po prijatí dokladu, ktorým Objednávateľ preukáže Poskytovateľovi uplatnenie si finančného nároku treťou osobou; Poskytovateľ povinnosť podľa tohto bodu splní zaplatením sumy podľa predchádzajúcej vety na bankový účet Objednávateľa uvedený v záhlaví Zmluvy,
2. nahradiť Objednávateľovi všetky vynaložené náklady, ktoré vznikli v súvislosti s uplatnením nároku tretej osoby, a to do 10 dní po doručení výzvy Objednávateľa na ich náhradu,
3. nahradiť Objednávateľovi všetku škodu, ktorá mu vznikla v súvislosti s uplatnením nároku tretej osoby,
4. bezodkladne obstarať na svoje vlastné náklady a výdavky od takejto tretej osoby súhlas v rozsahu podľa tohto článku na používanie jednotlivých autorských diel poskytnutých Objednávateľovi pri plnení predmetu Zmluvy, a v prípade, že to nebude možné, upraviť také plnenie, alebo poskytnúť Objednávateľovi nové rovnaké plnenie, alebo také plnenie, ktoré spĺňa cieľ a účel pôvodného plnenia; na upravené alebo nové plnenie sa uplatnia ustanovenia tohto článku rovnako.
   1. Pokiaľ Zmluva nestanovuje inak, Poskytovateľ je povinný odovzdať Objednávateľovi zdrojový kód každého jednotlivého čiastkového plnenia tvoriaceho NVIS, ktoré je počítačovým programom, podľa bodu 4.14.
   2. Zdrojový kód bude Poskytovateľom odovzdaný Objednávateľovi na dátovom nosiči s viditeľne označeným názvom „zdrojový kód“, ktorého prevzatie potvrdí Objednávateľ na preberacom protokole. Zdrojový kód odovzdaný Poskytovateľom Objednávateľovi podľa tohto článku musí byť v podobe, ktorá zaručuje možnosť overenia, že je kompletný, tzn. umožňujúcej kompiláciu, inštaláciu, spustenie a overenie funkcionality.
   3. Povinnosť Poskytovateľa uvedená v bode 12.11 a 12.12 sa primerane použije aj pre akékoľvek opravy, zmeny, modifikácie, doplnenia, upgrade alebo update zdrojového kódu jednotlivého čiastkového plnenia tvoriaceho NVIS, ku ktorým dôjde pri plnení Zmluvy alebo v rámci záručných opráv.

**Článok 13**

**Bezpečnostné opatrenia**

1. Poskytovateľ sa zaväzuje
   1. zaistiť pri poskytovaní služieb Objednávateľovi dodržiavanie bezpečnostných požiadaviek, ktoré sú kladené na tretie strany v zmysle § 19 zákona o kybernetickej bezpečnosti a vyhlášky NBÚ,
   2. zaistiť pri poskytovaní služieb Objednávateľovi dodržiavanie bezpečnostných požiadaviek v zmysle článku 32 ods. 1, 2 a 4 všeobecného nariadenia o ochrane údajov,
   3. oboznámiť sa s bezpečnostnými politikami Objednávateľa a dodržiavať ich,
   4. chrániť všetky informácie poskytnuté prevádzkovateľom základnej služby,
   5. poskytovať a prijímať bezpečnostné opatrenia,
   6. bezodkladne informovať Objednávateľa o každom podozrení na kybernetický bezpečnostný incident a o všetkých skutočnostiach majúcich vplyv na zabezpečovanie kybernetickej bezpečnosti poskytovaných služieb,
   7. hlásiť všetky potrebné informácie požadované Objednávateľom pri zabezpečovaní požiadaviek kladených na Objednávateľa podľa zákona o kybernetickej bezpečnosti alebo vyhlášky NBÚ,
   8. viesť zoznam pracovných rolí, ktoré majú mať prístup k informáciám a údajom prevádzkovateľa základnej služby, s povinnosťou oznámiť prevádzkovateľovi základnej služby každú zmenu v personálnom obsadení,
   9. po ukončení Zmluvy vrátiť, previesť alebo aj zničiť všetky informácie, ku ktorým má tretia strana počas trvania Zmluvy prístup prevádzkovateľovi základnej služby,
   10. po ukončení Zmluvy udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby; tento záväzok Poskytovateľa ostáva v platnosti po dobu päť rokov po ukončení Zmluvy.
2. Pre oblasť technických zraniteľností systémov a zariadení realizuje Poskytovateľ opatrenia podľa § 9 vyhlášky NBÚ, najmä identifikuje technické zraniteľnosti informačných systémov, ktoré využíva pri poskytovaní služieb Objednávateľovi a ktoré toto poskytovanie služieb Objednávateľovi ovplyvňujú, prostredníctvom opatrení definovaných v nasledujúcich bodoch alebo opatrení s porovnateľným účinkom
   1. zavedenie pravidelného mechanizmu určeného na detegovanie existujúcich zraniteľností programových prostriedkov a ich častí, ak sú súčasťou poskytovaných služieb,
   2. využitie verejných a výrobcom poskytovaných zoznamov, ktoré opisujú zraniteľnosti programových a technických prostriedkov.
3. Pre oblasť riadenia prístupov realizuje Poskytovateľ v súčinnosti s Objednávateľom opatrenia podľa § 12 vyhlášky NBÚ, napríklad prostredníctvom opatrení definovaných v nasledujúcich bodoch alebo opatrení s porovnateľným účinkom ako sú
   1. riadenie prístupov poverených osôb k informačnému systému, založené na zásade, že používateľ má prístup len k tým aktívam a funkcionalitám v rámci informačného systému, ktoré sú nevyhnutné na plnenie zverených úloh používateľa. Na to sa vypracúvajú zásady riadenia prístupu osôb k informačnému systému, ktoré definujú spôsob prideľovania a odoberania prístupových práv používateľom, ich formálnu evidenciu a vedenie prevádzkových záznamov o každom prístupe do informačného systému,
   2. riadenie prístupov poverených osôb k informačným systémom uskutočnené v závislosti od prevádzkových a bezpečnostných potrieb Objednávateľa, pričom sú prijaté bezpečnostné opatrenia, ktoré slúžia na zabezpečenie ochrany údajov, ktoré sú používané pri prihlásení do informačných systémov a ktoré zabraňujú zneužitiu týchto údajov neoprávnenou osobou,
   3. riadenie prístupov poverených osôb k informačnému systému, to zahŕňa najmenej vypracovanie zásad riadenia prístupu k informáciám; riadenia prístupu používateľov; zodpovednosti používateľov; prístupu k operačnému systému a jeho službám; prístupu k aplikáciám; monitorovania prístupu a používania informačného systému a riadenia vzdialeného prístupu,
   4. pridelenie jednoznačného identifikátora na autentizáciu určenú na systémovú administráciu aplikačných, databázových systémov, operačných systémov a príslušných prevádzkovaných platforiem každej poverenej osobe,
   5. zabezpečenie riadenia jednoznačných identifikátorov používateľov, práv a účtov podľa písm. d) tohto bodu,
   6. využitie nástroja na správu a overovanie identity používateľa pred začiatkom jeho aktivity v rámci informačného systému a nástroj na riadenie prístupových oprávnení, prostredníctvom ktorého je riadený prístup k jednotlivým aplikáciám a údajom, prístup na čítanie a zápis údajov a na zmeny oprávnení a prostredníctvom ktorého sa zaznamenávajú použitia prístupových oprávnení (prevádzkové záznamy),
   7. výkon kontroly prístupových účtov a prístupových oprávnení určených na systémovú administráciu podľa písm. d) tohto bodu na overenie súladu oprávnení so skutočným stavom oprávnení a detekciu a následnú úpravu účtov a oprávnení v pravidelných intervaloch,
   8. určenie osoby zodpovednej za riadenie podľa písm. e) tohto bodu v zmysle príslušnej bezpečnostnej politiky.
4. Pre oblasť riešenia kybernetických bezpečnostných incidentov realizuje Poskytovateľ opatrenia podľa § 14 vyhlášky NBÚ, deteguje a na základe pokynov Objednávateľa reaguje na kybernetické bezpečnostné incidenty, ktoré môžu mať dopad na poskytovanie služieb Objednávateľovi. To zahŕňa napríklad prijatie opatrení definovaných v nasledujúcich bodoch alebo opatrení s porovnateľným účinkom ako sú
   1. oboznámenie sa s postupmi Objednávateľa pri riešení kybernetických bezpečnostných incidentov a spracovanie interných postupov riešenia kybernetických bezpečnostných incidentov, ktoré zahŕňajú minimálne postupy hlásenia kybernetických bezpečnostných incidentov voči Objednávateľovi,
   2. monitorovanie a analyzovanie udalostí v informačných systémoch, ktoré sú využívané na poskytovanie služieb Objednávateľovi podľa Zmluvy,
   3. reakcia na základe pokynov Objednávateľa na zistené kybernetické bezpečnostné incidenty a zníženie ich následkov.
5. Akákoľvek zmena v personálnom obsadení pracovných rolí podľa bodu 13.1 písm. h) musí byť Objednávateľovi oznámená vopred. Oznámenie zabezpečí Poskytovateľ elektronickou poštou na kontakt Oprávnenej osoby Objednávateľa.
6. Každá osoba, ktorá sa bude podieľať na výkone činností pre Objednávateľa musí podpísať vyjadrenie o zachovaní mlčanlivosti v zmysle § 12 ods. 1 zákona o kybernetickej bezpečnosti. Vyjadrenie o zachovaní mlčanlivosti uchováva Objednávateľ.
7. Každá osoba, ktorá sa bude podieľať na výkone činností pre Objednávateľa musí podpísať vyjadrenie o zachovaní mlčanlivosti v nadväznosti na článok 90 všeobecného nariadenia o ochrane údajov a v zmysle § 79 [zákona](https://www.slov-lex.sk/pravne-predpisy/SK/ZZ/2018/18/20211101) o ochrane osobných údajov.
8. Ak Poskytovateľ zapojí do plnenia predmetu Zmluvy nového subdodávateľa, tomuto novému subdodávateľovi je povinný uložiť rovnaké povinnosti týkajúce sa aplikácie bezpečnostných opatrení, ako sú ustanovené v Zmluve. Zodpovednosť voči Objednávateľovi nesie Poskytovateľ, ak nový subdodávateľ nesplní svoje povinnosti týkajúce sa aplikácie bezpečnostných opatrení alebo hlásenia bezpečnostných incidentov.

**Článok 14**

**Výkon kontrolných činností a auditu**

1. Poskytovateľ sa zaväzuje, že poskytne Objednávateľovi súčinnosť pri výkone auditu bezpečnosti NVIS a kontrolných činností na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
2. Poskytovateľ je povinný poskytnúť Objednávateľovi informácie týkajúce sa plnenia predmetu Zmluvy, ktoré sú potrebné na preukázanie splnenia povinností vyplývajúcich zo Zmluvy, zákona o kybernetickej bezpečnosti a vyhlášky NBÚ a iných relevantných všeobecne záväzných právnych predpisov Slovenskej republiky.
3. Poskytovateľ je povinný poskytnúť Objednávateľovi súčinnosť v rámci auditu a kontroly zo strany Objednávateľa, národnej jednotky CSIRT, vládnej jednotky CSIRT alebo subjektu, ktorý je oprávnený vykonávať kontrolu alebo audit na základe príslušných právnych predpisov Slovenskej republiky, právnych aktov Európskej únie alebo právnych dokumentov vydaných oprávnenými osobami, z ktorých pre Poskytovateľa vyplývajú práva a povinnosti v súvislosti s plnením podľa Zmluvy.
4. Zmluvné strany sa dohodli, že Objednávateľ je oprávnený vykonať audit prijatých bezpečnostných opatrení a kontrolu, najmä, nie však výlučne
   1. pravidelne raz za kalendárny rok,
   2. v prípade podozrenia z porušenia Zmluvy alebo zákona o kybernetickej bezpečnosti,
   3. v prípade nedodržania bezpečnostných opatrení,
   4. v prípade žiadosti dozorného orgánu podľa zákona o kybernetickej bezpečnosti.
5. Objednávateľ informuje o termíne vykonania auditu alebo kontroly Poskytovateľa oznámením zaslaným elektronickou poštou na kontakt oprávnenej osoby Poskytovateľa, a to minimálne 7 dní pred vykonaním auditu alebo kontroly. Poskytovateľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do 14 dní odo dňa zaslania oznámenia. Pokiaľ Poskytovateľ termín auditu alebo kontroly nepotvrdí, má sa za to, že s termínom súhlasí.
6. Audit alebo kontrola sa uskutoční v mieste určenom Objednávateľom, pokiaľ sa Zmluvné strany nedohodnú na inom mieste vykonania auditu alebo kontroly.
7. Poskytovateľ sa zaväzuje, že prijme opatrenia na zabezpečenie nápravy zistení z auditu bezpečnosti NVIS. V prípade identifikácie štandardných bezpečnostných zraniteľností, ktoré sú predmetom Metodiky zabezpečenia, ku ktorým existuje patch, update alebo fix, je Poskytovateľ povinný odstrániť uvedené zraniteľnosti v rámci služby podľa bodu 3.2 písm. a). Rovnako sa postupuje pri zistení bežne známych bezpečnostných zraniteľností, o ktorých existuje verejne známa informácia a tieto zraniteľnosti je možné odstrániť patchom, updatom alebo fixom v zmysle príslušných štandardov odvetvia informačných technológií. V prípade, že prijatie opatrení bude vyžadovať zmenu NVIS, okrem prípadov uvádzaných v tomto bode, ktoré majú byť súčasťou služby podľa bodu 3.2 písm. a), odstráni Poskytovateľ uvedené zraniteľnosti v rámci služby podľa bodu 3.2 písm. b).

**Článok 15**

**Ochrana dôverných informácií a osobných údajov**

1. Ak Poskytovateľ pri plnení predmetu Zmluvy bude poverený Objednávateľom spracúvať v jeho mene osobné údaje dotknutých osôb, teda bude vystupovať v postavení sprostredkovateľa v zmysle článku 4 ods. 8 všeobecného nariadenia o ochrane údajov a § 5 písm. p) zákona o ochrane osobných údajov, Zmluvné strany sa zaväzujú pred prvým spracúvaním osobných údajov vyššie popísaným spôsobom vopred uzatvoriť sprostredkovateľskú zmluvu v zmysle článku 28 ods. 3 všeobecného nariadenia o ochrane údajov a § 34 zákona o ochrane osobných údajov. Ak nastane situácia podľa predchádzajúcej vety, Zmluvné strany môžu sprostredkovateľskú zmluvu uzavrieť tiež súčasne s podpisom Zmluvy, ak je to účelné, s náležitosťami podľa článku 28 ods. 3 všeobecného nariadenia o ochrane údajov.
2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu Zmluvy a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Poskytovateľa alebo Objednávateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Poskytovateľa podľa Zmluvy.
4. Povinnosť Poskytovateľa a Objednávateľa zachovávať mlčanlivosť o informáciách, ktoré získali v súvislosti s plnením predmetu Zmluvy sa nevzťahuje na informácie, ktoré
   1. boli zverejnené už pred uzatvorením Zmluvy,
   2. sa stanú všeobecne a verejne dostupné po uzatvorení Zmluvy z iného dôvodu ako z dôvodu porušenia povinností podľa Zmluvy,
   3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu,
   4. boli získané Poskytovateľom alebo Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle Zmluvy. V rozsahu zaisťujúcom splnenie povinnosti mlčanlivosti Zmluvy Poskytovateľ uzatvorí s každým subdodávateľom dohodu o mlčanlivosti. Poskytovateľ vyhlasuje, že oboznámil svojich zamestnancov, ktorí sa budú podieľať na plnení Zmluvy, s povinnosťou mlčanlivosti v zmysle Zmluvy.
6. Zmluvné strany sa zaväzujú používať informácie výlučne na účel, na ktorý im boli poskytnuté a zároveň sa zaväzujú tieto informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia informácie druhej Zmluvnej strany tretej osobe.
7. Poskytovateľ sa zaväzuje bezodkladne informovať Objednávateľa o každom podozrení na porušenie ochrany osobných údajov bez zbytočného odkladu a podľa možnosti najneskôr do 24 hodín po tom, čo sa o tejto skutočnosti dozvedel. Informovanie podľa prvej vety vykonáva Poskytovateľ podľa tohto bodu na e-mailovú adresu [ochranaudajov@mzv.sk](mailto:ochranaudajov@mzv.sk).

**Článok 16**

**Záverečné ustanovenia**

1. Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom úradom vlády Slovenskej republiky, najskôr však 25.12.2023.
2. Ak sa niektoré ustanovenie Zmluvy stane neplatným alebo neúčinným, alebo ak by sa v dôsledku legislatívnych zmien dostalo niektoré z ustanovení Zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť ostatných ustanovení Zmluvy. Namiesto neplatného alebo neúčinného ustanovenia Zmluvy platia za zmluvne dohodnuté tie ustanovenia všeobecne záväzných právnych predpisov, ktoré sa svojim zmyslom a účelom neplatnému alebo neúčinnému ustanoveniu Zmluvy najviac približujú.
3. Túto Zmluvu možno meniť a dopĺňať výlučne na základe dohody Zmluvných strán formou vzostupne číslovaných písomných dodatkov podpísaných oboma Zmluvnými stranami a uzavretých v súlade s platnými právnymi predpismi, a to najmä zákonom o verejnom obstarávaní.
4. Poskytovateľ sa zaväzuje v prípade, ak plnenie predmetu Zmluvy bude aspoň sčasti financované z projektu alebo programu financovaného z fondov Európskej únie, uzatvoriť bezodkladne po doručení výzvy Objednávateľa dodatok k Zmluve, predmetom ktorého bude úprava práv a povinností Zmluvných strán súvisiacich s uvedeným financovaním. Poskytovateľ berie na vedomie, že  v takom prípade sa na práva o a povinnosti Zmluvných strán budú vzťahovať ustanovenia osobitných právnych predpisov upravujúcich čerpanie prostriedkov z fondov Európskej únie, vrátane pravidiel výkonu kontroly, auditu a overovania oprávnenými osobami.
5. Súčasťou Zmluvy sú jej prílohy:
   1. Príloha č. 1 „Technický popis informačného systému NVIS - II“ (dokument obsahujúci utajované skutočnosti v stupni utajenia **„Vyhradené“)**,
   2. Príloha č. 2 „Rozsah poskytovaných služieb“,
   3. Príloha č. 3 „Požiadavky na odborníkov“,
   4. Príloha č. 4 „Postup a podmienky vykonania zásahu“,
   5. Príloha č. 5 „Výkaz dostupnosti NVIS – vzor“.
6. Pokiaľ nebolo v Zmluve ustanovené inak, Zmluvné strany sa riadia príslušnými ustanoveniami Obchodného zákonníka a inými všeobecne záväznými právnymi predpismi účinnými v Slovenskej republike.
7. Zmluva je vyhotovená v piatich rovnopisoch, dva sú určené pre Poskytovateľa a tri pre Objednávateľa.
8. Zmluvné strany sa zaväzujú, že v prípade sporov o obsah a plnenie Zmluvy vynaložia všetko úsilie, ktoré je možné od nich spravodlivo požadovať k tomu, aby tieto spory boli vyriešené dohodou. Ak sa Zmluvné strany nedohodnú na spôsobe riešenia vzájomného sporu, má každá zo Zmluvných strán právo predložiť spor na rozhodnutie príslušnému súdu Slovenskej republiky.
9. Zmluvné strany vyhlasujú, že si Zmluvu prečítali, jej obsahu porozumeli, pričom svoju vôľu uzavrieť Zmluvu prejavili slobodne a vážne, určite a zrozumiteľne a na znak súhlasu ju vlastnoručne podpisujú.

Za Objednávateľa: Za Poskytovateľa:

V Bratislave dňa.................................. V ................... dňa...............................